钦定古今图书集成/明伦汇编/氏族典/第339卷 > 刘伯正
## 钦定古今图书集成/明伦汇编/氏族典/第339卷 > 刘伯正

按《宋史刘伯正传》，“伯正字直卿，饶州馀干人。父简，为
丞相赵汝愚客。伯正以开禧元年举进士，调太平主
簿，通判枣阳军，辟荆湖制置司机宜，历军器、将作、太
府三监主簿，枢密院编修官，监察御史。有事于明堂，
雷电忽至，执事者鲜不离次，伯正立殿下，绅笏俨然，
帝遂以大任期之。迁左司谏，疏言兵籍寖广，粮饷益”
艰，请预备军食。又言铨选、财计、刑狱之积弊，又言急
务之当虑者有三，帝皆善其言。升右正言，以华文阁
待制知广州兼广东经略安抚使，改转运使，以宝章
阁直学士知太平州。召为礼部侍郎，迁吏部，权刑部
尚书。淳祐四牟，拜端明殿学士、签书枢密院事，致仕，
卒。